पाएं अपने शहर की ताज़ा ख़बरें और फ्री ई-पेपरडाउनलोड करें
जिलाधीश डॉ. प्रियंका सोनी ने जिले के विभिन्न अस्पतालों में उपचार और ऑक्सीजन प्रबंधन की कमान संभाल रहे आईएएस तथा एचसीएस अधिकारियों की बैठक ली। इसमें डॉ. सोनी ने कहा कि अस्पतालों के लिए ऑक्सिजन को लेकर हेल्पलाइन जारी की है। यह सुनिश्चित किया जाए कि जिले में कोरोना के उपचार के लिए अधिसूचित अस्पताल संचालक ऑक्सीजन का प्रबंधन बेहतर तरीके से करें।
इस संबंध में ऑक्सीजन आपूर्ति को लेकर रोस्टर तथा समय सारणी बनाई है। इस रोस्टर के अनुरूप सभी अस्पताल संचालक ऑक्सीजन की आपूर्ति लेना सूनिश्चित करें। प्रशासन द्वारा ऑक्सीजन मांग व आपूर्ति के संबंध में सभी प्रबंध सुनिश्चित करने के लिए प्लांट में एक एचसीएस तथा एचपीएस अधिकारी की दिन व रात्रि के समय ड्यूटी लगाई है।
अस्पतालों के लिए नियुक्त अधिकारी यह सुनिश्चित करें कि अस्पतालों द्वारा निर्धारित समय पर ऑक्सीजन ली जाए। सिविल अस्पताल के बाद हांसी के सिविल अस्पताल में ऑक्सीजन कंसंट्रेटर प्लांट स्थापित किया जाएगा। इस दिशा में हांसी के एसडीएम डॉ. जितेंद्र अहलावत आगामी कार्यवाही को सुनिश्चित करें। इस बैठक में एडीसी अनीश यादव, प्रशिक्षणाधीन आईएएस अंकिता चौधरी व पंकज, एसडीएम डॉ. जितेंद्र अहलावत, जगदीप सिंह, राजेन्द्र कुमार, विकास यादव, एचसीएस सुरेश व अजय तथा सीटीएम मोहित से मौजूदा हालात की समीक्षा की।
राज्यमंत्री ने अस्पताल के काम का जायजा लिया
हरियाणा के पुरातत्व-संग्रहालय एवं श्रम-रोजगार राज्यमंत्री अनूप धानक ने जिंदल माॅडर्न स्कूल में बनाए जा रहे 500 बेड के अस्थायी अस्पताल के स्थापना कार्यों का गुरुवार काे निरीक्षण किया। उन्होंने तेज गति से कार्य करते हुए तय समयावधि में सभी जरूरी व्यवस्था पूरी करने के निर्देश दिए।
अस्पतालों में इलाज की दरों का बोर्ड लगा हो, अधिकारी शिकायत मिलने पर निदान करें
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn